3. Møde. < 19 ) 11. Februar. 



Tragoedier af samme Forfatter. En saadan Undersøgelse kan, 

 naar den foretages tilstrækkelig indgaaende, forventes at ville 

 bringe ikke blot en Række interessante Enkeltiagttagelser, 

 men ogsaa Klarhed over væsentlige Ejendommeligheder ved 

 det antike Drama og ved den antike Kunst overhovedet. 

 Desuden maa der paa denne Maade kunne vindes betydelige 

 Bidrag til Belysning af Dramaets Udvikling fra Aischylos til 

 Euripides og dermed af Bevægelsen i det græske Aandsliv i 

 det hele. 



Det kgl. danske Videnskabernes Selskab udsætter derfor 

 sin Guldmedaille som Belønning for en udtømmende Besvarelse 

 af følgende Opgave: 



Karakterskildringen hos de græske Tragikere i dens 



historiske Udvikling. 



Den naturvidenskabelig-mathematiske Klasse. 

 Zoologisk Prisopgave. 



(Pris : Selskabets Guldmedaille.) 



En Række af Undersøgere have paavist, at der i Fiskenes 

 Svømmeblære foregaar en af Nervesystemet afhængig Sekretion 

 af Ilt, ligesom det ogsaa er hævdet, at Lungens epitheliale 

 Celler aktivt tage Del i det Luftskifte, der foregaar i dette 

 Organ. 



Da vort Kendskab til de nævnte Organers cellulære Bygning 

 frembyder betydelige Lakuner, og da det blandt Andet ikke er 

 oplyst, om der i Cellerne under Arbejdet foregaar Forandringer 

 analoge med dem, der mikroskopisk ere paaviste i flere Kirtlers 

 Epithel, udsætter Selskabet sin Guldmedaille for en Undersøgelse, 

 der, med Benyttelse af Materiale efter eget Valg, giver et væ- 

 sentligt Bidrag til Oplysning om Epithel og INerveudbredning i 

 Svømmeblære eller Lunge, om muligt ogsaa med Hensyn til 

 Epithelets Forandringer under Organernes Arbejde. 



2" 



